CELEX: C2007/170/27
Language: sl
Date: 2007-07-21 00:00:00
Title: Zadeva C-248/07: Predlog za sprejetje predhodne odločbe, ki ga je vložilo Hof van beroep te Antwerpen (Belgija) 23. maja 2007 – Trespa International B.V. proti Nova Haven-en Vervoerbedrijf N.V. in Meadwestvaco Europe B.V.B.A.

21.7.2007   
            
            
               SL
            
            
               Uradni list Evropske unije
            
            
               C 170/15
            
         Predlog za sprejetje predhodne odločbe, ki ga je vložilo Hof van beroep te Antwerpen (Belgija) 23. maja 2007 – Trespa International B.V. proti Nova Haven-en Vervoerbedrijf N.V. in Meadwestvaco Europe B.V.B.A.
   (Zadeva C-248/07)
   (2007/C 170/27)
   Jezik postopka: nizozemščina
   Predložitveno sodišče
   Hof van beroep te Antwerpen
   Stranke v postopku v glavni stvari
   
      Tožeča stranka: Trespa International B.V.
   
      Toženi stranki: Nova Haven-en Vervoerbedrijf N.V. in Meadwestvaco Europe B.V.B.A.
   Vprašanja za predhodno odločanje
   
               1)
            
            
               Ali izraz „oseba, ki blago uvozi ali naroči njegov uvoz za sprostitev v prosti promet“ iz člena 291 izvedbenih določb carinskega zakonika Skupnosti, v različici, ki je veljala v obdobju med 1. julijem 1997 in 15. majem 1998 (1), zajema tudi carinskega posrednika, ki vloži prijavo v svojem imenu in za svoj račun, ali zgolj uvoznika, ki mu je blago namenjeno?
            
         
               2)
            
            
               Ali gre za prenos blaga znotraj Skupnosti, v smislu členov 297 in 1a, ko je blago uvoženo v Evropsko unijo v Antwerpen, in pozneje prepeljano na Nizozemsko, in ali mora v tem primeru, oseba, navedena v členu 291 izvedbenih določb carinskega zakonika Skupnosti, v različici, ki je veljala v obdobju med 1. julijem 1997 in 15. majem 1998, imeti dovoljenje v skladu s tem členom?
            
         
               3)
            
            
               Ali člen 297 izvedbenih določb carinskega zakonika Skupnosti, v različici, ki je veljala v obdobju med 1. julijem 1997 in 15. majem 1998, z izrazom „prejemnik“ zajema carinskega posrednika, ki opravlja carinske formalnosti za uvoz blaga iz tretje države v državo članico Evropske unije, za račun končnega uvoznika tega blaga?
            
         
      (1)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, str. 1).